Tolong jelaskan mengenai Joni Ariadinata dalam bahasa jawa

Joni Ariadinata (lair ing dhusun Majapahit, Majalengka 23 Juni 1966) ya iku panulis lan sastrawan. Taun 1987 dhèwèké namataké SMA, banjur mbacutaké studiné ing jurusan Bahasa dan Sastra Indonesia IKIP Muhammadiyah Yogyakarta. Wiwit taun 1993 dhèwèké ajeg nulis, tulisané awujud esai saha cerkak kang asring kamot ing Kompas, Republika, Suara Karya Minggu, Surabaya Post, Jawa Pos, Kalam, Basis, Bernas, Matra, lan sapanunggalané. Ing taun 1994 karyané kang awujud cerkak kanthi irah-irahan “Lampor” kasil kapacak ing ariwarta Kompas ugi kababar ing antalogi Lampor taun 1994. Karya liyané ya iku: Guru Tarno (antalogi cerkak 1995), Kali Mati (pakumpulan cerkak 1999), Kastil Angin Menderu (pakumpulan cerkak 2000), saha Angkatan 2000 dalam Sastra Indonesia (2000, Ed. Korrie Layun Rampan).